CELEX: C2005/281/21
Language: sl
Date: 2005-11-12 00:00:00
Title: Zadeva C-344/05 P: Pritožba Komisije Evropskih skupnosti, vložena 21. septembra 2005 zoper sodbo Sodišča prve stopnje Evropskih skupnosti (sodnik posameznik) z dne 12. julija 2005 v zadevi Joël De Bry proti Komisiji Evropskih skupnosti, T-157/04

12.11.2005   
            
            
               SL
            
            
               Uradni list Evropske unije
            
            
               C 281/11
            
         Pritožba Komisije Evropskih skupnosti, vložena 21. septembra 2005 zoper sodbo Sodišča prve stopnje Evropskih skupnosti (sodnik posameznik) z dne 12. julija 2005 v zadevi Joël De Bry proti Komisiji Evropskih skupnosti, T-157/04
   (Zadeva C-344/05 P)
   (2005/C 281/21)
   Jezik postopka: francoščina
   Komisija Evropskih skupnosti, ki jo zastopata Lidia Lozano Palacios in Hannes Kraemer, zastopnika, je 21. septembra 2005 na Sodišču Evropskih skupnosti vložila pritožbo zoper sodbo Sodišča prve stopnje Evropskih skupnosti (sodnik posameznik) z dne 12. julija 2005 v zadevi Joël De Bry proti Komisiji Evropskih skupnosti, T-157/04.
   Pritožnik Sodišču predlaga, naj:
   
               —
            
            
               izpodbijano sodbo razveljavi;
            
         
               —
            
            
               samo odloči v sporu, ugodi predlogom tožene stranke na prvi stopnji in zato zavrne tožbo v zadevi T-157/04;
            
         
               —
            
            
               podredno, vrne zadevo v ponovno odločanje Sodišču prve stopnje;
            
         
               —
            
            
               tožeči stranki na prvi stopnji naloži plačilo stroškov postopka, vključno z njenimi stroški v postopku pred Sodiščem prve stopnje.
            
         Pritožbeni razlogi in bistvene trditve
   Komisija kot edini pritožbeni razlog zoper izpodbijano sodbo uveljavlja kršitev prava Skupnosti v točkah od 79 do 91 navedene sodbe. Po njenem mnenju je Sodišče prve stopnje v bistvenem napačno menilo, da postopek, ki vodi do sestave ocenjevalnega lista, ki vsebuje neugodne vrednostne sodbe o ocenjevanem uradniku, krši pravice obrambe tega uradnika, ker so ocenjevalci v „listini“ v smislu člena 26(1) in (2) Kadrovskih predpisov opustili v obliki pismenega opomina zapisati dejstva, ki so podlaga takim vrednostnim sodbam, in ker so tudi opustili v razumnem roku od očitanega dejanja vložiti te listine v posamezne mape zadevnih uradnikov ali jih vsaj obvestiti o njih.